Oficialusis leidinys L 019 , 24/01/1975 p. 0001 - 0002

specialusis leidimas suomių kalba: skyrius 3 tomas 6 p. 0042

specialusis leidimas graikų k.: skyrius 03 tomas 11 p. 0158

specialusis leidimas švedų kalba: skyrius 3 tomas 6 p. 0042

specialusis leidimas ispanų kalba: skyrius 03 tomas 8 p. 0072

specialusis leidimas portugalų kalba skyrius 03 tomas 8 p. 0072



Tarybos Reglamentas (EEB) Nr. 154/75 1975 m. sausio 21 d. dėl alyvuogių auginimo registro sudarymo alyvuogių aliejų gaminančiose valstybėse narėse EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą, atsižvelgdama į Europos Parlamento nuomonę, kadangi, siekiant gauti informaciją, būtiną norint nustatyti Bendrijos galimą alyvuogių ir alyvuogių aliejaus produkciją, ir patobulinti Bendrijos pagalbos pastarajam produktui sistemą, turėtų būti reikalaujama, kad valstybės narės parengtų alyvuogių auginimo registrą; kadangi, siekiant užtikrinti, kad registras visose valstybėse narėse būtų pildomas vienodai, būtina nurodyti minimalią į jį įrašytiną informaciją; kadangi, siekiant palengvinti registro sudarymą, reikėtų numatyti būtinų operacijų finansavimą, joms skiriant 1966 m. rugsėjo 22 d. Tarybos reglamente Nr. 136/66/EEB [1] dėl bendro aliejų ir riebalų rinkos organizavimo su paskutiniais pakeitimais, padarytais Reglamentu (EEB) Nr. 1707/73 [2], numatytos pagalbos gamintojams dalį; kadangi tuo pačiu tikslu reikėtų numatyti atitinkamas operacijas, kurios turi būti vykdomos etapais; be to, kadangi dar reikėtų numatyti, kad šiose operacijose dalyvautų atitinkamų prekybos sričių atstovai, PRIĖMĖ ŠĮ REGLAMENTĄ: 1 straipsnis 1. Alyvuogių aliejų gaminančios valstybės narės, laikydamosi šio reglamento nuostatų, sudaro alyvuogių auginimo registrą, kuriame įrašo visus jų teritorijoje esančius alyvuoges auginančius ūkius. 2. Registre apie kiekvieną ūkį nurodoma ši informacija: a) per dvejus metus nuo šio reglamento įsigaliojimo bent jau: - visas alyvmedžiais apsodintas plotas ir jį sudarančių sklypų kadastro duomenys, - bendras alyvmedžių skaičius; b) per šešis metus nuo šio reglamento įsigaliojimo: - kiekvieno sklypo savininko pavardė, - specializuotų ir mišrių alyvuogių auginimo plotų santykis, - alyvmedžių suskirstymas pagal rūšis, - taikoma auginimo sistema, - medžių amžius ir auginimo bei gamybos padėtis, - laistomų medžių skaičius. 3. Registrų informacija reguliariai atnaujinama. 2 straipsnis Atitinkamų prekybos sričių atstovai gali dalyvauti agentūrų, paskirtų alyvuogių auginimo registrui sudaryti, darbe. 3 straipsnis 1. Gaminančių valstybių narių kompetentingos institucijos, atsakingos už Reglamento Nr. 136/66/EEB 10 straipsnyje numatytos pagalbos mokėjimą, darydamos išmoką minėtos pagalbos sumą sumažina: a) 1 % už 1973–1974 prekybos metus; b) 5 % už 1974–1975 prekybos metus. 2. Likusios sumos naudojamos alyvuogių auginimo registro sudarymui finansuoti. Finansuojamos išlaidos, nurodytos 1970 m. balandžio 21 d. Tarybos reglamento (EEB) Nr. 729/70 [3] dėl bendrosios žemės ūkio politikos finansavimo su paskutiniais pakeitimais, padarytais Reglamentu (EEB) Nr. 2788/72 [4], 2 ir 3 straipsniuose. Išsamios šios dalies taikymo taisyklės prireikus patvirtinamos to reglamento 13 straipsnyje nustatyta tvarka. 4 straipsnis Valstybės narės gamintojos reguliariai informuoja Komisiją apie pažangą, padarytą sudarant ir atnaujinant alyvuogių auginimo registrą. 5 straipsnis Išsamios šio reglamento taikymo taisyklės patvirtinamos Reglamento Nr. 136/66/EEB 38 straipsnyje nustatyta tvarka. 6 straipsnis Šis reglamentas įsigalioja kitą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1975 m. sausio 21 d. Tarybos vardu Pirmininkas M. A. Clinton [1] OL L 172, 1966 9 30, p. 3025/66. [2] OL L 175, 1973 6 29, p. 5. [3] OL L 94, 1970 4 28, p. 13. [4] OL L 295, 1972 12 30, p. 1. --------------------------------------------------